Xbanl00

= Kolónia včiel =

Autor: Lucia Banáková

Modelovací nástroj: Netlogo

Obsah simulácie: V rámci zadania by som chcela nasimulovať včeliu kolóniu a spôsob, akým sa rozrastá. V hniezde sú tri kasty včiel - robotnice, trúdy a kráľovná (typicky jedna v danom čase, až na výnimky). Kráľovná kladie do buniek plástov vajíčka. Z neoplodnených vajíčok sa vyvinú trúdy, ktoré môžu kráľovnú oplodniť. Tá po oplodnení dlhý čas plní voľné plásty oplodnenými vajíčkami, z ktorých sa liahnu robotnice alebo ďalšie kráľovné. To, či z oplodneného vajíčka bude robotnica alebo kráľovná, závisí na potrave, ktorú larve dávajú robotnice. Pokiaľ je larva kŕmená prevažne materskou kašičkou, bude z nej kráľovná, pokiaľ je larva kŕmená len peľom a nektárom, vyvinie sa z nej robotnica. Kráľovná zároveň vylučuje feromón, ktorý odrádza robotnice, aby larvu kŕmili materskou kašičkou (preto je v úli typicky len jedna kráľovná v danom okamihu). Pokiaľ sa však hniezdo príliš rozrastie, daný feromón nemá dostatočný dosah a následkom toho sa vyliahnu ďalšie kráľovné. Mladé kráľovné sa medzi sebou buď pobijú a prežije len jedna alebo sa kráľovná s časťou robotníc odpojí a založí novú kolóniu. Pri súboji sa môže stať, že umrú aj obe kráľovné, čo vedie k zániku hniezda.

Cieľ simulácie: Simulácia by mala v prvom rade ilustrovať dynamiku, s akou sa mení populácia včiel v kolónii. Pomocou nastaviteľných parametrov by mohla simulácia slúžiť aj ako pomôcka pre včelárov, ktorí by vedeli ľahšie predpovedaťt rôzne druhy správania včiel, medzi inými aj napríklad riziko úhynu včiel v úli.

Xbanl00 23:54, 6 May 2014 (CEST)


 * To by šlo. Schváleno. Tomáš 14:25, 11 May 2014 (CEST)